Aalborg Stiftstidende, 1846-07-16
J disse Dage vil der for den holsteenske Overret i Glückstadt blive forhandlet en Retssag, som frembyder mange interessante Sider. Den afdøde Hamborger Kjøbmand Jacob Rothschild's Testament-Executorer havde nemlig stævnet den nu afdøde Landgreve Friedrich af Hessen-Cassel til at betale en gammel Gjæld af 15500 Rthlr. Cour. med Renter fra 1830. Landgreven, dengang Prinds Friedrich, levede som Fæstningsgouverneur i Rendsborg og befandt sig i betydelig Pengeforlegenhed. Han havde indgaaet en Mis alliance, hvilket hans Fader, Feltmarskalk og Statholder Landgreve Carl af Hessen, ikke kunde tilgive ham; af denne var derfor ingen Hjælp at vente. Han gjorde altsaa Gjæld, og ibl. A. laante han ogsaa Penge af Jacob Rothschild, der allerede tidligere havde staaet i Pengeforbindelse med Prindsens Gemalinde, Baronesse von Liliencrone. Ved denne Dames Mægling gjordes der nu mellem Prindsen og Rothschild Pengeforretninger i endeel Aar. Naar der var Ebbe i Kassen, maatte Rothschild skaffe Penge; fra Baronessen fik han uafladeligt de venligste Breve og maatte ideligt rykke ud. Hvert Nytaar kom Rothschild, paa Damens Jndbydelse, personligt til Rendsborg, hvor han blev modtagen paa det Venskabeligste. Man gjorde da Afregning; men Afbetaling skete aldrig, hverken paa Capital eller Renter. Saaledes verede Gjælden til 30,500 Rthl. Cour., og da Rothschild sidste Gang var i Rendsborg, i Aaret 1829, maatte Prindsen udstæde Vexler derfor. J Kieler-Omslag, 1830 skulde hele Gjælden betales. Men nogen Tid forud blev Creditor, paa tredie Haand, betydet, at han ikke turde gjøre Regning paa Betaling. Man truede ham med Aagerloven, som, i privat Handel og Vandel forbyder at sammenlægge Capital og Renter, og foreholdt ham især, at da Prindsen var sygelig, var det rimeligt, at han vilde døe før sin vel høit bedagede, men dog endnu meget førige Fader, i hvilket Tilfælde ingen af hans Creditorer kunde vente nogen Tilfredsstillelse. R. gjorde gjentagne Reiser til Rendsborg og Slesvig, for personligt at tale med Prindsen og hans Fader, Landgreven, men blev afviist af de høie Herrers Omgivelser, og kunde, trods alle sine Bestræbelser, ikke trænge igjennem til deres Person. Nu bødes der ham, ikke af Prindsen, men af Landgrevens juridiske Consulent, en Affindelsessum af 15,000 Rthlr. Cour., at betales i Omslaget 1830, og han beqvemmede sig omsider til at lade sig afspise med Halvdelen af sit rene Vexel-Tilgodehavende. Ved Pengenes Modtagelse afleverede han Prindsens Vexel til Landgrevens Befuldmægtigede og fraskrev sig Ret til at fordre Mere. Jkke længe efter kom Prindsen, nu Landgreve, Statholder og commanderende General i Slesvig og Holsteen, ved sin Faders Død i Besiddelse af en betydelig Formue, blev istand til at betale sin Gjæld og har virkelig ogsaa givet alle sine øvrige Creditorer fuld Betaling Jacob Rothschild er det imidlertid ikke lykkedes at faae Mere end ovenmeldt, skjøndt han troede sig berettiget til at forlange Alt. Han har herom skrevet en heel tyk Bog, som han havde bestemt til Trykken, men som ikke er udkommen. Det vil nu vise sig, om hans Testaments-Executorer ville være heldigere. Hr. Kherre., Dr. phil. Lehnsgreve af Raben til Grevsk. Christiansholm har i Anledning af sit Sølvbryllup eftergivet samtlige Huusmænd paa sit Gods al den Gjæld, de havde paadraget sig til Herskabet, som i Alt beløb sig til omtrent 1000 Rbd. Loll. F. Av.)¬